钦定古今图书集成/明伦汇编/氏族典/第114卷 > 《廖用贤尚友录》 > 开济
## 钦定古今图书集成/明伦汇编/氏族典/第114卷 > 《廖用贤尚友录》 > 开济

按《明外史开济传》：“济字来学，洛阳人。元察罕帖木儿
辟掌书记。洪武初，以明经举，授河南府训导，入为国
子助教，以疾罢归，训徒里中十四年。御史大夫安然
荐济博通经史，有吏治才，召试刑部尚书，逾年为真。
济以综核为己任，数月间滞牍一清，帝大以为能。济
敏慧有才辩，凡国家经制田赋、狱讼、工役、河渠事，众”
莫能裁定，济一算画即有条理，品式可为世守，以故
帝益信任，数被顾问，兼预他部事。人以是忌之，谤议
滋起。济机深，好以法中伤人，帝尝切责，寻令郎中仇
衍脱囚死，为狱官所发，济执狱官毙之。御史陶垕仲
等发其事，帝怒，下狱弃市。